**KOKYBĖS, APLINKOS APSAUGOS POLITIKA**

*Uždaroji akcinė bendrovė* ***„Docpartner“*** – suteikia visišką jūsų informacijos kontrolę, kur besaugoma ji būtų.

*Įmonės veiklos sritis –* **dokumentų saugojimo ir pateikimo, administravimo ir indeksavimo, tvarkymo, naikinimo, skaitmeninimo paslaugų teikimas. Konsultavimas Archyvų veiklos valdymo klausimais.**

Gerindami įmonės vadybos ir paslaugų teikimo procesų kokybę, norėdami užtikrinti sėkmingą bei kryptingą bendrovės vystymąsi, stabilią ir konkurencingą padėtį rinkoje, įsipareigojame:

* veiklą vykdyti vadovaujantis verslo šaką reglamentuojančiais LR teisės aktais bei kitais reikalavimais, kuriuos organizacija prisiima vykdyti siekdama veiklos atitikties standartų ISO 9001:2015, ISO 14001:2015 reikalavimams;
* nuolat gerinti vadybos sistemos rezultatyvumą, atsižvelgiant į veiklos rezultatus, klientų, partnerių, darbuotojų atsiliepimus;
* nuolat gerinti nuolatinius ryšius su savo partneriais ir tiekėjais;
* kelti darbuotojų kompetenciją ir kvalifikaciją profesinėje srityje;
* diegti naujoves ir ieškoti sprendimų tobulinti paslaugos teikimo kokybę;
* garantuoti darbuotojams saugias ir sveikas darbo sąlygas, padėti darbuotojui suvokti jo paties atsakomybę saugant savo ir aplinkinių saugą ir sveikatą;
* skiepyti darbuotojams aplinkos apsaugos sąmoningumą, vykdyti taršos prevenciją, saugiai ir atsakingai tvarkant atliekas;
* racionaliai naudoti energetinius bei gamtinius išteklius.

***Ilgametė patirtis ir nuolatinės investicijos į personalo kvalifikacijos kėlimą bei efektyviausius procesus leidžia suteikti klientui aukščiausios kokybės archyvavimo, informacijos valdymo ir dokumentų naikinimo paslaugas.***

Direktorius Saulius Zurlys

2020 m. vasario 10 d.